jkorsvik/nowiki_second_scrape_merged huggingface dataset:
Hans Erik Ramberg

Hans Erik Ramberg (født 8. august 1976) er en norsk tidligere fotballspiller.
Ramberg var regnet som et av Norges største talenter, og dro tidlig på proffeventyr til Ajax Amsterdam, der han spilte på aldersbestemte lag med bl.a. Patrick Kluivert. 
Etter en vond strekkskade måtte han reise hjem til Norge igjen. Han spilte to sesonger for FFK, før han dro til tippeligaen for å spille for Moss FK. 
Men etter en ødeleggende kneskade måtte han legge opp, og av legene ble han erklært fotballinvalid. På tross av legenes dystre spådom klarte Hans Erik å trene seg opp igjen og ble en sentral spiller i FFK.
I cupfinalen i 2006 mellom Fredrikstad og Sandefjord, scoret han det første målet i 3-0-seieren til Fredrikstad.
Etter 2013-sesongen bestemte Ramberg seg for å legge opp.Ved siden av fotballkarrieren har han vært lærer ved Kråkerøy ungdomsskole i Fredrikstad.


== Referanser ==


== Eksterne lenker ==
(no) Hans Erik Ramberg – Norges Fotballforbund 
(en) Hans Erik Ramberg – FBref 
Hans Erik Rambergs spillerprofil på ffksupporter.net
Christian Berge

Christian Berge (født 19. juli 1973 i Trondheim) er en norsk tidligere håndballspiller som fra 2014 til 2022 var trener for Norges herrelandslag i håndball.  Landslaget tok sølv i VM 2017 og i VM 2019 og bronse i EM 2020. I 2022 begynte han som trener for Kolstad Håndball.


== Idrettskarriere ==
Han har bakgrunn som kaptein på Norges herrelandslag i håndball, hvor han spilte 63 landskamper og scoret 251 mål. Berge debuterte på landslaget mot Egypt 2. mars 1997 og avsluttet sin landslagskarriere 27. januar 2006 mot Kroatia. I tillegg har han blant annet spilt for Charlottenlund, Trondheim, Viking, SG Flensburg-Handewitt og Århus GF Håndbold, hvor han senere ble assistenttrener.
I 2008 ble han trener for Elverum Håndball. Med Berge som trener vant Elverum eliteserien i 2013. Berge ble fra 1. august 2013 i tillegg assistenttrener for landslaget for menn født i 1994. I 2014 ble Berge ansatt som ny trener for Norges herrelandslag i håndball, først midlertidig fra februar 2014 og deretter permanent fra juli 2014. I oktober 2018 forlenget han avtalen som landslagstrener fram til februar 2020. 
Under Berge har Norges herrelandslag i håndball sølv under VM 2017 og VM 2019 som fremste meritter. Berge ledet sin siste kamp for Norge 20. mars 2022.Den 1. mars 2022 ble Berge hovedtrener for den trønderske håndballklubben Kolstad Håndball


== Familie og privatliv ==
Berge utgav 23. september 2008 boken I kampens hete – og kreften er ennå ikke overvunnet (Communicatio forlag). Han har forfattet den i samarbeid med journalist Tore Sæther i Adresseavisen. I boka forteller Berge om sin kamp mot lymfekreft, som han ble diagnostisert med i 2004. Etter et tilbakefall av kreften året etter, jobbet Berge seg tilbake på banen, og fortsatte siden sin håndballkarriere som trener.Berge er gift og har to barn.


== Referanser ==


== Eksterne lenker ==
(de) Christian Berge – Munzinger Sportsarchiv 
(en) Christian Berge – Olympedia 
(en) Christian Berge – Det europeiske håndballforbundet (EHF) 
(en) Christian Berge – Norges Håndballforbund
Michael Røn

Michael Røn (født 25. juli 1984) er en norsk fotballspiller som spiller for Kråkerøy IL. Røn bestemte seg for å trappe ned sommeren 2013 da han gikk fra spill i Tippeligaen med Sarpsborg 08.Røn kommer opprinnelig fra Danmark, men flyttet til Norge etterhvert, mer bestemt til Sarpsborg. Der spilte han gutte- og juniorfotball for Borgen. Deretter gikk ferden til daværende Borg Fotball, hvor han ble værende til Fredrikstad hentet ham til nabobyen. Pga for lite spilletid gikk han i 2006 til Drøbak/Frogn. Foran 2008-sesongen tegnet han igjen en 3-årskontrakt med Sarpsborg 08.


== Referanser ==


== Eksterne lenker ==
Spillerprofil på ffksupporter.net
Spillerprofil på sarpsborg08.no
NIFS.no – Røns spillerprofil hos Norsk & Internasjonal Fotballstatistikk
John Anders Bjørkøy

John Anders Bjørkøy (født 8. januar 1979) er en norsk tidligere fotballspiller som senest spilte for Odd. Han kom fra Lillestrøm sommeren 2009 etter halvannen sesong i Romeriksklubben. Han spilte tidligere for Fredrikstad og Hønefoss. 

John Anders Bjørkøy ble valgt til Fredrikstads kaptein sesongen 2006.
Bjørkøy var med i troppen til fotballandslaget da de spilte mot Serbia den 15. november 2006.
John Anders Bjørkøy fikk sin landslagsdebut mot Kroatia 7. februar 2007.Den 19. oktober 2009 ble Bjørkøy taklet meget stygt av Fredrikstad Fotballklubbs Abgar Barsom og pådro seg en kraftig hjernerystelse. Som følge av dette er slet Bjørkøy med konsentrasjonsvansker, svimmelhet, hodepine, kvalme og synsforstyrrelser. I juni 2011 ble Bjørkøy og Odd Grenland enig om å avslutte arbeidsforholdet etter at Bjørkøy etter skaden ikke var i stand til å spille fotball for Odd.Han er sønn av den norske tenoren Svein Bjørkøy.


== Referanser ==


== Eksterne lenker ==
(en) John Anders Bjørkøy – kategori av bilder, video eller lyd på Commons 
(en) John Anders Bjørkøy på Internet Movie Database 
(en) John Anders Bjørkøy – national-football-teams.com 
(en) John Anders Bjørkøy – FootballDatabase.eu 
(en) John Anders Bjørkøy – EU-Football.info 
(no) John Anders Bjørkøy – Norges Fotballforbund 
(en) John Anders Bjørkøy – FBref
Øyvind Hoås

Øyvind Hoås (født 28. oktober 1983 i Molde) er en norsk fotballspiller som spiller for Hønefoss BK. Han har tidligere spilt for Sarpsborg 08, Fredrikstad, Molde og Sunndal. Hoås har også en rekke kamper på aldersbestemte landslag for Norge. Øyvind er også bror av Torgeir Hoås.
24. juli 2013 signerte han en kontrakt med Hønefoss BK ut sesongen.
22. juli 2015 signerte han en kontrakt som binder han til KBK ut 2016 sesongen


== Eksterne lenker ==
(en) Øyvind Hoås – FootballDatabase.eu 
(no) Øyvind Hoås – Norges Fotballforbund 
(en) Øyvind Hoås – FBref 
Spillerprofil på sarpsborg08.no
NIFS.no – Hoås spillerprofil hos Norsk & Internasjonal Fotballstatistikk
Brian West

Brian Christopher West (født 10. juni 1978) er en amerikansk tidligere fotballspiller som spilte for Fredrikstad fotballklubb. Han var en av Tippeligaens hurtigste spillere. Han står bokført med en håndfull landskamper for USA. Etter 2008-sesongen la West opp da FFK hadde for mange utlendinger i troppen.


== Referanser ==


== Eksterne lenker ==
(en) Brian West på Internet Movie Database 
(en) Brian West – Major League Soccer 
(en) Brian West – Transfermarkt 
(en) Brian West – FBref
Dag Frode Hornseth

Dag Frode Hornseth (født 1. februar 1982) er en norsk tidligere fotballspiller som senest spilte for Nybergsund.
Han har tidligere spilt for Koppang/Stor-Elvdal FK, Trysil, Bryne, Rosenborg og Fredrikstad. Etter 2009-sesongen la Hornseth opp som fotballspiller. Han fortsatte likevel fotballkarrieren innenfor bedriftsfotballen. Sesongen 2012 endte med opprykk til tredjedivisjon sammen med YFYP. Han vant senere prisen for årets spiller. I 2013 gjorde Hornseth comeback for moderklubben Koppang FK i 5. divisjon Indre Østland.


== Referanser ==
Mihály Tóth

Mihály Tóth (født 27. desember 1974) er en ungarsk fotballspiller som tidligere spilte for Fredrikstad fotballklubb. Mihály Tóth kom fra den ungarske klubben Matav Sopron til Fredrikstad i juli 2005. I juli 2007 ble Tóth enig med Fredrikstad om å avslutte samarbeidet og at Tóth skulle fortsette sin karriere i Ungarn.


== Eksterne lenker ==
(en) Mihály Tóth – Transfermarkt 
(en) Mihály Tóth – national-football-teams.com 
(en) Mihály Tóth – EU-Football.info
Martin Wiig

Martin Wiig (født 22. august 1983 i Bodø) er en norsk fotballspiller som spiller for KFUM-Kameratene Oslo. 
Martin Wiig kom på «bosman-overgang» fra Sarpsborg 08 til Bodø/Glimt i desember 2015. Har tidligere vært utlånt til Sandefjord Fotballifra Odd 2004. Han var på utlån i Sarpsborg sommeren 2006, men ble fra 2007 en permanent overgang.
Martin Wiig ble i 2002 kåret til «Årets talent» i Tippeligaen, kåret av NISO.
Han ble norgesmester med Fredrikstad i 2006 etter å ha spilt de tre første cuprundene.
Martin Wiig spilte ungdomsårene sine i Bodø/Glimt, men forlot Aspmyra da han var 15 år.
Han har 27 kamper for Norge på aldersbestemte landslag. Ni av dem på U21-landslaget.6. november 2009 ble han kjent som den som i en kvalifiseringskamp skåret ett mål for Sarpsborg 08.


== Referanser ==


== Eksterne lenker ==
Spillerprofil på sarpsborg08.no
Iain Ballamy

Iain Ballamy (født i Guildford, Surrey den 20. februar 1964) er en engelsk jazzmusiker (saksofon) og komponist, kjent for sine bidrag innen hard bop og world music.  Han etablerte tidlig egen kvintett (1983), medvirket med Graham Colliers band, senere Loose Tubes; var med i Voice of God collective, og i samarbeid med Gil Evans i dennes filmmusikk til «Absolute Beginners».
Ballamy medvirket siden 1986 med Django Bates på en rekke utgivelser, sist i duo You Live and Learn... (apparently) (2003); tidligere som del i Bates' band-sammensetninger «Human Chain» og «Delightful Precipe», samt i Bill Brufords Earthworks. Han var også med i John Stevens ensemble (1993), og med Eric Starr (She).
Han er timelærer ved Royal Academy and Trinity College of music i London, og var mottaker av BBCs jazzutmerkelse  for innovasjon i britisk jazz (2001). I 2005 debuterte han som filmmusiker.
Han har samarbeidet mye med norske musikere, som Stian Carstensen, trekkspill og gitar (plateutgivelser og turne), med Arve Henriksen, samt med Food (Thomas Strønen), som også har levert bestillingsverk til flere større jazzfestivaler i England. Food er i 2007 klare for sin 5. plateutgivelse.


== Utgivelser ==
Balloon Man, E.G. Records, 1988
All Men Amen, medmusikanter fra «Loose Tubes», B&W Music, 1995
Bill Bruford Earthworks, Live at Stamping Ground, Virgin Records
Signal to Noise, BBC Radio 3 radiostykke, til novelle av Neil Gaiman og Dave McKean
Food 1, Food, Feral ASFA101
Pepper Street Interludes, med Stian Carstensen, Norma Winstone, Martin France og Mathew Sharpe, Feral ASFA102.
Food 2, Organic and GM Food, Feral ASFA 104
Food, Veggie, Rune Grammofon RCD2027, 2002.
Food, «Last supper», (Rune Grammofon) ,RCD 2041, 2004.
Med Stian Carstensen, The Little Radio, Sound Recordings, Sound1005, 2004.
MirrorMask, musikk til filmen, La La Land Records, 2005


== Referanser ==


== Eksterne lenker ==
(en) Iain Ballamy – kategori av bilder, video eller lyd på Commons 
(en) Iain Ballamy på Discogs 
(en) Iain Ballamy på MusicBrainz 
(en) Iain Ballamy på Songkick 
(en) Iain Ballamy på AllMusic 
egen nettside
Øyvind Gram

Øyvind Gram (født 11. oktober 1985) er en norsk tidligere fotballspiller fra Molde.
Han har spilt for svenske Gefle IF, ut 2009-sesongen spilte han for Aalesunds FK. Han har også spilt for naborivalene Molde Fotballklubb og fotballklubben Træff. I august 2006 ga Gram seg med toppfotball i Molde for å satse på matematikkstudier i København.
21. februar 2007 signerte Gram en utlånsavtale med FC Lyn Oslo. Kontrakten bandt ham til Oslo-klubben frem til juli, men Lyn sikret seg en opsjon på kjøp etter utløpet av utlånsperioden.
19. juli 2007 skrev Gram under en toårskontrakt med Aalesunds FK gjeldende fra 1. januar 2008.


== Referanser ==


== Eksterne lenker ==
Spillerprofil på LynFotball.net Arkivert 26. september 2018 hos Wayback Machine.
Alexander Lund Hansen

Alexander Lund Hansen (født 6. oktober 1982) er en norsk fotballtrener og tidligere fotballspiller som er målvaktstrener for Rosenborg.Hansen begynte sin karriere i Åfjord, før han gikk til Rosenborg. Han gikk til Odense høsten 2009 etter lite spilletid grunnet mye skader og trenernes valg av andre, mer meritterte målvakter. Han kom til Start før 2011-sesongen og debuterte med å holde buret rent i kvartfinalen mot Alta 13. august samme år.
8. august 2012 ble det bekreftet at Hansen har signert for Rosenborg.5. mai 2015 skrev han ny toårskontrakt med Rosenborg ut 2017.I sesongen 2015 var han med å vinne både Tippeligaen og Cupfinalen.
Etter å ha pådratt seg sin femte hjernerystelse på ikke mange år ble Lund Hansen tvunget til å legge opp etter 2016 sesongen. Han fortsetter i Rosenborg som målvaktstrener i akademiet.Lund Hansen gikk på fotballinjen ved KVT fra 1998 til 2001. Hans moderklubb er Åfjord.


== Referanser ==


== Eksterne lenker ==
(en) Alexander Lund Hansen – Transfermarkt 
(en) Alexander Lund Hansen – Soccerway 
(en) Alexander Lund Hansen – FBref 
Spillerprofil på RBK.no
Richard Herrmann

Fritz Richard Herrmann (født 11. september 1919 på Torstrand, død 14. juni 2010 i Oslo) var en norsk journalist, kåsør og forfatter. Han var blant annet NRKs London-korrespondent 1964–1977 og skrev en rekke bøker om britisk historie og hverdagsliv.


== Liv og virke ==
Richard Herrmann var sønn av verksmester Carl Richard Herrmann (1888–1966) og hans hustru Karoline Marie Andersen (1894–1977). 
Etter examen artium i Larvik i 1939 studerte han filologi ved Universitetet i Oslo. 


=== Journalist ===
Han fikk tilbud om ansettelse i Norsk Telegrambyrå (NTB) høsten 1941. Byrået var på det tidspunkt i ferd med å bli nazifisert, og det var et krav om at de ansatte skulle melde seg inn i Nasjonal Samling. Herrmanns medlemskap varte bare noen uker. De fleste NTB-medarbeiderne som arbeidet i det nazifiserte NTB under krigen, unngikk strafferettslig forfølgelse, men Norsk Presseforbund bestemte at disse ble utelukket som medlemmer i en periode.
Han giftet seg i 1948 med sykepleier Torlaug Lea (11. august 1919 – 19. desember 2007), datter av fabrikkeier Gustav Lea og Teresia Jensen.
Herrmann var ansatt i Reuters' europeiske avdeling i London fra 1952 til 1964. Fra 1961 var han som redaktør for Reuters' britiske avdeling. Fra 1952 var han frilansmedarbeider i NRK, før han ble fast London-korrespondent for NRK fra 1964 til 1975. 
Han ble tildelt Narvesenprisen for fremragende journalistisk virksomhet i 1967.
Etter at han kom tilbake til NRK i Oslo arbeidet han fra 1977 i Radioens programsekretariat til 1984. Her hadde han ansvar for oppbygging av NRK P2. Han hadde også en rekke radiokåserier i perioden. 
Herrmann har skrevet flere bøker om britenes historie og samfunns- og dagligliv.


== Bibliografi ==
1967 – Over til London
1968 – Paradisveien
1970 – Bak den svarte døren
1972 – Under Big Ben
1976 – Da ballen ble rund og andre historier om engelsk fotball
1976 – Kvinner for freden
1983 – London: Mine gleders by
1985 – Seks skudd ved sengetid og andre mord
1986 – Livet med Elizabeth og andre kongelige personer
1986 – Død mann fra skyene – historiene om Donald Hume, John Christie, John George Haigh og Neville Heath (bare som lydbok)
1987 – Victoria: en dronning for sin tid
1988 – Maria Stuart og hennes verden
1990 – Gammel krone for ny tid: da solen gikk ned over det britiske verdensriket
1991 – En dikter fra Stratford (bare som lydbok)
1992 – Med skjebnen i hånden: Churchill-slekten i krig og fred
1993 – Fotballen: Den alvorlige leken


== Priser ==
Honorary Member av Order of the British Empire (MBE)
Narvesenprisen 1967
Bokhandlernes «Takk for boken», 1969 for Paradisveien: En gate i London
Lytterprisen 1974
Cappelenprisen 1983
Riksmålsforbundets litteraturpris 1988


== Referanser ==


== Eksterne lenker ==
NRK Gull har lagt ut alle Richard Herrmanns radiokåserier på nett
«Jeg tok verdenshistorien i hånden», artikkel hos Aftenposten.no, 11.11.2000
Digitaliserte bøker av Herrmann hos Nasjonalbiblioteket.
Nabisco

Nabisco (fra National Biscuit Company) er en amerikansk produsent av kjeks og snacks, inkludert merker som Chips Ahoy!, Fig Newtons, Mallomars, Oreos, Ritz Crackers og Wheat Thins. Selskapet ble grunnlagt i 1898.
Nabisco har hovedkontor i New Jersey og er eid Mondelēz International. 


== Referanser ==


== Eksterne lenker ==
(en) Offisielt nettsted 
(en) Nabisco – kategori av bilder, video eller lyd på Commons
Snacks

Snacks eller knask er mat og nytelsesmidler som spises mellom de faste måltidene (frokost, lunsj og middag). Det spises enten for å stille sulten, gi energi eller fordi det er godt. Det er vanlig å bruke ordet snacks om salte næringsmidler som f.eks. potetgull, saltstenger, saltede peanøtter m.m. Enkelte mener at begrepet har en videre betydning, og at snack omfatter både junk food, potetgull og slikkerier såvel som frukt, nøtter og rå grønnsaker.


== Se også ==
Godteri
Rune Nilssen

Rune Meås Nilssen (født 24. oktober 1975) er en norsk tidligere fotballspiller som i en årrekke spilte for Start. I 2009 var han utlånt til FC København. Han er opprinnelig fra bydelen Tinnheia i Kristiansand.
Han var sentral i laget da Start tok sølv i Tippeligaen 2005, men ble delvis utdanket av Kenneth Høie fra 2006-sesongen. Etter 2010-sesongen la han opp og gikk over til en jobb i Kvinesdal Sparebank.


== Referanser ==
Appleton Estate

Appleton Estate er et destilleri som ligger i Nassau Valley ved Jamaicas sørkyst. Der har det vært produsert rom siden 1749.


== Eksterne lenker ==
Appleton Estate sine offisielle hjemmesider
Oofotr

Oofotr (dannet 1993) er en norsk musikkgruppe, bestående av Narvik-musikerne Ernst-Wiggo Sandbakk trommer, Kjersti Stubø vokal og Jørn Øien piano. De arrangerer folkemusikk fra Ofoten, og hadde sin debutkonsert i Kjeldebotn kirke, juni 1994, da med musikkbidrag fra lokalhistoriker Magnus Pettersen fra Ballangen. Etter en rekke fremføringer på nordnorske musikkfestivaler, og plateutgivelse, tilkom nytt materiale fra Tromsø Museum og plate i 2001.
Arrangementene er karakterisert som en blanding av etno, ambient og world music, og er delvis inspirert av Sandbakks engasjement med Trondheims-koret Chorus som i 1981–82 hadde plateutgivelser med Ballangen-musikk.
Navnet «Oofot» ble først brukt om det geografiske området Ofoten, i Aslak Bolts jordebok.


== Utgivelser ==
Oofotr, Norske Gram EKGCD11, 1995.  Medvirkende:  John Pål Inderberg, Tore Brunborg, Yngve Moe, Ove Bjørken, Børge Petersen-Øverleir.
Oofotr II, Heilo/Grappa HCD 7169, 2001.


== Eksterne lenker ==
(en) Oofotr på Discogs 
(en) Oofotr på MusicBrainz 
(en) Oofotr på Spotify
Dvergdansefluer

Dvergdansefluer (Atelestidae) er en liten familie av små, mørke fluer som ligner dansefluer. De er ikke vanlige og forholdsvis lite er kjent om deres levevis. En art er funnet i Norge.


== Utseende ==
Små, 2–3 mm lange, mørke fluer. De ligner små og kompakte dansefluer. Brystet (thorax) er høyt hvelvet.
Hodet er stort, halvkuleformet, med store fasettøyne som hos hannene møtes i pannen. Antennene sitter festet i eller under midten av hodet, er ganske små og består av 2-3 ledd med en lang antennebørste (arista) ytterst.
Vingene er mer eller mindre trekantede med et tydelig, karakteristisk årenett og et tydelig vingemerke (pterostigma) ved forkanten.
Beina har i alle fall den bakre tibiaen (leggen) fortykket.
Larvene er ukjente.


== Levevis ==
Veldig lite er kjent om disse fluenes levevis, men i alle fall noen av artene lever i skog. Munndelenes form tyder på at de voksne fluene er rovdyr, og hannenes fasettøyne tyder på at de danner paringssvermer, men det er få eller ingen relevante observasjoner på dette.


== Systematisk inndeling ==

Ordenen tovinger, Diptera
Underordenen fluer, Brachycera
Gruppen lavere fluer, Orthorrhapha
Gruppen Heterodactyla
Overfamilien Empidoidea
Familien dvergdansefluer, Atelestidae
Slekten Atelestus (Walker, 1837)
Atelestus pulicarius (Fallén, 1816) – kjent fra Sverige og Finland, spredte funn i Europa
Atelestus dissonans Collin, 1961 – kjent fra Storbritannia og Mellom-Europa
Slekten Meghyperus Loew, 1850
Meghyperus sudeticus Loew, 1850 – Europa til Øst-Asia, nærmest kjent fra Finland
Meghyperus occidens Coquillett  – Nordamerikansk art, kjent fra California
Meghyperus nitidus Melander  – Nord-Amerika, kjent fra Ohio
Slekten Acarteroptera Collin, 1933  – to arter fra Chile


== Kilder ==
Chvala, M. 1983. The Empidoidea (Diptera) of Fennoscandia and Denmark. II. Fauna Entomologica Scandinavica 12. Scandinavian Science Press Ltd, Klampenborg, Danmark.


== Eksterne lenker ==
(en) dvergdansefluer i Encyclopedia of Life 
(en) dvergdansefluer i Global Biodiversity Information Facility 
(no) dvergdansefluer hos Artsdatabanken 
(sv) dvergdansefluer hos Dyntaxa 
(en) dvergdansefluer hos Fauna Europaea 
(en) dvergdansefluer hos Fossilworks 
(en) dvergdansefluer hos ITIS 
(en) dvergdansefluer hos NCBI 
(en) Kategori:Atelestidae – bilder, video eller lyd på Wikimedia Commons 
Atelestidae – detaljert informasjon på Wikispecies
Trondheim Jazzfestival

Trondheim Jazzfestival (etablert 1994) er en årlig musikkfestival arrangert på våren; en videreføring av JazzMazz (1979–1994), og sentrert rundt Jazzlinja (NTNU) som da også fikk dedisert jazzfestivalen til sitt 25-årsjubileum i 2004.  Festivalen er et samarrangement mellom Trondheim Jazzforum, konsertstedet Blæst, Trondheim Symfoniorkester, Studentersamfundet i Trondhjem, Dokkhuset og Norsk jazzforum.
Første leder var Bjørn Willadsen, etterfulgt av Ernst-Wiggo Sandbakk.


== Trondheim Jazzfestivals talentpris ==

I 2007 innledet festivalen et finansielt samarbeid med NTNU. Fra samme år blir
Trondheim Jazzfestivals talentpris utdelt. Prisen er på kr. 20 000, og er finansiert av NTNU.Det er (per 2019) ikke delt ut noen talentpris etter 2017.


== Referanser ==


== Eksterne lenker ==
Jazzfests offisielle nettsted  (besøkt 24. april 2018)
dokkhuset.no
A Day at the Races

A Day at the Races kan sikte til:

A Day at the Races (film) – en film av brødrene Marx.
A Day at the Races (plate) – ei plate av Queen, oppkalt etter filmen.
Elisabeth Dored

Elisabeth Braadland Dored (født 22. mars 1908 i Idd, død 6. september 1972) var en norsk forfatter, maler og skribent.


== Bakgrunn ==
Hun vokste opp i et kulturelt hjem på Ør ved Idd utenfor Halden, og det var også her hun bodde de siste 23 årene av sitt liv. Hennes far, major Birger Braadland (1879-1966), var stortingsmann og utenriksminister. Hennes mor, Ragna Abigael Vogt Stang (1881-1972), interesserte seg for historie og arkeologi, og utga i 1935 en lokalhistorisk bok. Hennes bror var diplomaten Erik Braadland (1910-1988). Hun hadde også en eldre søster.
Hennes mann var journalisten og fotografen John Dored (1881-1954). De traff hverandre på Svalbard i 1931, og ble gift i 1935 i Wien. Hun fulgte sin mann på hans reiser til bl.a. Afrika og Jugoslavia. I sin debutbok beskriver hun hans liv og reiser. I 2007 ble det laget en dokumentarfilm om dem.
Hun var elev ved Haldens høyere skole der hun skal ha lært både latin og gresk. Senere gikk hun Asbjørnsens handelsskole i Halden. I årene 1926-1935 utdannet hun seg til kunstmaler og journalist og studerte i Oslo og Paris. I Paris lå hun i 1929 ved Académie Scandinave der hun ble undervist av flere kjente kunstnere, deriblant Othon Friesz. I 1931 var hun student ved Statens kunstakademi i Oslo, og året etter representert på Høstutstillingen.      


== Forfatterskap ==
Hun skrev historiske romaner fra keisertidens Roma; om romernes forhold til jødene. Hennes kunnskaper om perioden vises i en stor detaljrikdom i romanene. Bøkene hennes er utgitt på Aschehoug forlag og gjennom Den norske bokklubben, og de er oversatt til engelsk, tysk, polsk, nederlandsk, finsk, dansk og svensk. En fjerde historisk roman ble aldri fullført.
Hun vant i 1964 Bokhandlerprisen for den andre av romanene – Den fønikiske trapp, og har også vunnet Bokklubbens leserpris.
I 1965-72 var hun oppnevnt av Stortinget som varamedlem i Norsk Kulturråd. Hun skrev også en rekke artikker og holdt flere foredrag. I 1935 skrev hun en reportasje i Drammens blad om sin audiens hos keiser Haile Selassie I av Etiopia.  
Som kunstmaler var hun inspirert av bl.a. Cézanne, Matisse og Gauguin, og hun malte mye når hun og mannen var på reise. Hun var også en aktiv hobby-fotograf.


== Bibliografi ==
For meg er jorden rund, John Dored forteller, 1955
Jeg elsket Tiberius, roman 1959
Den fønikiske trapp, roman 1963
Pilatus og nasareeren, roman 1967


== Referanser ==


== Eksterne lenker ==
Digitaliserte bøker av Dored i Nasjonalbiblioteket.
Tyfus

Tyfus kan vise til:

En vanlig, men feilaktig, betegnelse på tyfoidfeber
En vanlig kortform for flekktyfus